بیرلشگن  ملتلر تشکیلاتی یمن فوق العاده وکیلی هانس گروندبرگ نینگ اولکه ده 2 آگستده اداغگه ییتیب باره دیگن آتشکیسین اوچون تیگیشلی تامانلر بیلن فعالیت آلیب باراتگن لیگینی ایتدی.
بیرلشگن ملتلر تشکیلاتی باش کاتبی سوزچی اورینباسری فرهان حق، نیویورکده جایلشگن بیرلشگن ملتلر تشکیلاتی مرکزیده بیرگن بیاناتیده شولرنی ایتدی:
"فوق العاده وکیل بیرلشگن ملتلر تشکیلاتی خوفسیزلیک کینگشی گه بیرگن سونگگی بیاناتده موجود آتشکیسین نینگ نیمه لرده یوتوق کیریتگن لیگینی بیلدیرر ایکن اوزه یتیریش احتیاجینی تاکییدله گن دیر. شونده ی بولیب او شو وقت بونی قنداغ قیلیب تامین ایتیلیشی و تکلیف قیلینگن آتشکیسین جریانی اوستیده باش قاتیرماقده دیر" دیب ایتدی.
موجود آتشکیسین نینگ اینگ مهم ماده لری قطاریده حدیده بندری قاله ویرسه 7 ییلدن بیری حوثیلرنینگ اشغالی آستیده بولمیش تعض شهریده یوللرنینگ آچیلیشی و صناء قونلغه سی آرقه لی تجاری اوچیشلرنینگ قیته دن باشله شی اورین آلماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
